പവൻ കല്യാൺ

അദ്ദേഹം തെലുങ്ക് ചലച്ചിത്ര മേഖലയിൽ പവർ സ്റ്റാർ എന്നാണ് വിശേഷിപ്പിക്കുന്നത്. നടനും രാഷ്ട്രീയക്കാരനുമായ ചിരഞ്ജീവിയുടെ ഇളയ സഹോദരനാണ് കല്യാൺ. 1996-ൽ പുറത്തിറങ്ങിയ അക്കട അമ്മായി ഇക്കട അബ്ബായി എന്ന ചിത്രത്തിലൂടെയാണ് അദ്ദേഹം അരങ്ങേറ്റം കുറിച്ചത്. 1998-ൽ അദ്ദേഹം അഭിനയിച്ച തോളി പ്രേമം'', ആ വർഷം തെലുങ്കിലെ മികച്ച ഫീച്ചർ ചിത്രത്തിനുള്ള ദേശീയ ചലച്ചിത്ര അവാർഡ് നേടി.

 ആദ്യകാല ജീവിതം 
1971 സെപ്റ്റംബർ 2 ന് ആന്ധ്രാപ്രദേശിലെ ബാപട്‌ലയിൽ കൊനിദേല വെങ്കട റാവുവിന്റെയും അഞ്ജന ദേവിയുടെയും മകനായി ഒരു തെലുങ്ക് കുടുംബത്തിലാണ് കൊനിദേല കല്യാൺ കുമാർ എന്ന പേരിൽ പവൻ കല്യാൺ ജനിച്ചത്. ഒരു എക്‌സൈസ് പോലീസ് കോൺസ്റ്റബിളായി ജോലി ചെയ്തിരുന്നു പിതാവ് വെങ്കട റാവുവിന്, സ്ഥിരമായി സ്ഥലംമാറ്റം ലഭിച്ചിരുന്നു.

നെല്ലൂരിലെ സെന്റ് ജോസഫ്സ് ഹൈസ്കൂളിലും പിന്നീട് മദ്രാസിലുമാണ് (ഇപ്പോൾ ചെന്നൈ) കല്യാൺ പഠനം നടത്തിയത്. 1997-ൽ, ഒരു പൊതു ആയോധനകല പ്രകടനത്തിന് ശേഷം ഇഷിൻ-റിയു കരാട്ടെ അസോസിയേഷൻ അദ്ദേഹത്തിന് "പവൻ" എന്ന പദവി നൽകി. കരാട്ടെയിൽ ബ്ലാക്ക് ബെൽറ്റും അദ്ദേഹം നേടിയിട്ടുണ്ട്.

 വ്യക്തി ജീവിതം 
നടന്മാരായ ചിരഞ്ജീവിയുടെയും നാഗേന്ദ്ര ബാബുവിൻ്റെയും ഇളയ സഹോദരനായ പവൻ കല്യാൺ, നടൻമാരായ രാം ചരൺ, അല്ലു അർജുൻ, വരുൺ തേജ്, നിഹാരിക കൊണിഡേല, സായ് ദുർഗ്ഗ തേജ്, പഞ്ച വൈഷ്ണവ് തേജ് എന്നിവരുടെ അമ്മാവനുമാണ്.

1997 മെയ് മാസത്തിൽ കല്യാൺ നന്ദിനിയെ വിവാഹം കഴിച്ചു, പക്ഷേ 1999 ൽ അവർ വേർപിരിഞ്ഞു. 2008 ൽ വിവാഹമോചനം ലഭിച്ചതോടെ കല്യാൺ 5 കോടി രൂപ ഒറ്റത്തവണ വിവാഹമോചനദ്രവ്യമായി നൽകി. 2001 ൽ, കല്യാൺ രേണു ദേശായിയുമായി ബന്ധം ആരംഭിക്കുകയും 2009 ജനുവരിയിൽ ജൂബിലി ഹിൽസിലെ അദ്ദേഹത്തിന്റെ വസതിയിൽ വച്ച് ആര്യസമാജ ആചാരപ്രകാരം നടന്ന ഒരു ചടങ്ങിൽ വിവാഹിതരായി. അവർക്ക് ഒരു മകനും ഒരു മകളും ഉണ്ട്. 2012 ൽ ദമ്പതികൾ വിവാഹമോചനം നേടി. വ്യക്തിപരമായ കാരണങ്ങളാൽ വേർപിരിഞ്ഞെങ്കിലും ഇപ്പോഴും സൗഹൃദബന്ധം നിലനിർത്തുന്നുവെന്ന് രേണു പിന്നീട് പറഞ്ഞു.

2013 സെപ്റ്റംബറിൽ ഹൈദരാബാദിലെ ഒരു സബ് രജിസ്ട്രാർ ഓഫീസിൽ സ്പെഷ്യൽ മാര്യേജ് ആക്ട് പ്രകാരം കല്യാൺ റഷ്യൻ പൗരയായ അന്ന ലെഷ്നേവയെ വിവാഹം കഴിച്ചു. ദമ്പതികൾക്ക് ഒരു മകളും ഒരു മകനുമുണ്ട്. തന്റെ കരിയറിന് പുറമേ, കല്യാൺ കരാട്ടെയിൽ ബ്ലാക്ക് ബെൽറ്റ് നേടിയിട്ടുണ്ട്, കൂടാതെ വായനയിൽ താൽപ്പര്യമുള്ള ആളുമാണ്.

 അവലംബം 

വർഗ്ഗം:തെലുഗ് ചലച്ചിത്രനടന്മാർ